સામાન્ય રીતે કોઇપણ લોકઅપમાં આરોપીઓને રાખવામાં આવે છે, પરંતુ અમદાવાદની મેટ્રોપોલિટન કોર્ટના પાંચમાં માળે બનાવેલ લોકઅપમાં આરોપીઓને નહી પરંતુ કેસનો મુદ્દામાલ રાખવામાં આવે છે. મેટ્રોપોલિટન કોર્ટમાં રોજબરોજ સંખ્યાબંધ આરોપીઓને લાવવામાં આવે છે જેમાં કેટલાક ખુંખાર આરોપીઓને રાખવા માટે સ્પેશિયલ લોકઅપ બનાવવામાં આવ્યું છે. પોલીસને ચકમો આપીને કેટલાય આરોપીઓ ફરાર થઇ ગયા હોવાના બનાવો મેટ્રોપોલિટન કોર્ટમાં બન્યા છે ત્યારે આવા ખુંખાર આરોપીઓ માટે લોકઅપ બનાવ્યું છે. ઉલ્લેખનીય છે કે કોર્ટની પ્રોસિ‌િડંગમાં વાર લાગે કે પછી કોઇ કેસમાં આરોપીઓને સજા પડે ત્યારે પોલીસ કાગળ વર્ક કરે ત્યાં સુધી આરોપીઓને લોકઅપમાં રાખવામાં આવે છે પરંતુ છેલ્લા ઘણા વર્ષોથી આ લોકઅપમાં કોઇ આરોપી નહી પરંતુ મુદ્દામાલ રાખવામાં આવે છે. આ લોકઅપમાં ધૂળના ઢગલા જામી ગયા છે ત્યારે તેની સારસંભાળ પણ લેવામાં આવતી નથી.